Savjetovanje s javnošću o Prijedlogu Pravilnika o načinu provođenja postupaka jednostavne nabave


Tehnička škola za računalstvo i mrežne djelatnosti provodi savjetovanje s javnošću o Prijedlogu Pravilnika o načinu provođenja  postupaka jednostavne nabave.

Savjetovanje traje 30 dana, a provodi se  od 22. srpnja 2026. do 21. kolovoza 2026.

Nacrt  Prijedloga Pravilnika o načinu provođenja postupaka jednostavne nabave izrađen je radi usklađivanja internog akta škole s Izmjenama i dopunama Zakona o javnoj nabavi („Narodne novine“, broj 48/26) kao i radi prilagodbe postupaka jednostavne nabave novim funkcionalnostima Elektroničkog oglasnika javne nabave Republike Hrvatske (skraćeno: EOJN RH).

Cilj donošenja Pravilnika je osigurati zakonito, transparentno, ekonomično i učinkovito trošenje sredstava škole, uz poštivanje načela jednakog tretmana gospodarskih subjekata i sprječavanja sukoba interesa.
Savjetovanje se provodi sukladno članku 11. Zakona o pravu na pristup informacijama, objavom nacrta akta, obrazloženja i poziva javnosti da dostavi prijedloge i mišljenja.

Cilj savjetovanja je prikupljanje primjedbi i prijedloga javnosti te stoga pozivaju svi zainteresirani da svoje primjedbe i prijedloge na Prijedlog Pravilnika o načinu provođenja  postupaka jednostavne nabave  dostave na Obrascu sudjelovanja u savjetovanju u navedenom roku trajanja savjetovanja.

PRILOZI:
Obrazac  sudjelovanja u savjetovanju


Prijedlog Pravilnika o načinu provođenja  postupaka jednostavne nabave

